Kristian Kostov
<s>Kristian Konstantinov Kostov (, ; Moskva, 15. mart 2000) je ruski i bugarski pevač.</s><s>Bio je finalista prve sezone ruskog muzičkog takmičenja Голос.</s><s>Дети i drugoplasirani u četvrtoj sezoni bugarske verzije muzičkog šoua X Factor.</s><s>Predstavljao je Bugarsku na Pesmi Evrovizije 2017. u Kijevu, gde je završio drugi, sa osvojenih 615 poena.</s>

<s>Biografija 
Kristian Kostov se rodio 15. marta 2000. u Moskvi.</s><s>Njegova majka, Zaura, je kazaškog, a otac Konstantin, bugarskog porekla.</s><s>Kristian se od ranog detinjstva interesovao za muziku te su roditelji odlučili da ga pošalju u dečji vokalni ansambl Njipased.</s><s>Kristian će nakon učešća na Pesmi Evrovizije 2017. i završene srednje škole nastaviti studije na Muzičkom koledžu Berkley u Bostonu.</s>

<s>Muzička karijera 
Godine 2006. nakon što je prošao audiciju, postaje član dečje grupe Njipased i od tada započinje njegovo muzičko obrazovanje.</s><s>Iste godine je, zajedno sa ruskom pevačicom Julijom Načalovom održao brojne koncerte na različitim lokacijama u Moskvi.</s><s>Zajedno sa grupom Njipased održao je turneju po Rusiji i inostranstvu, gde su učestvovali na brojnim festivalima.</s><s>Godine 2009. svojim nastupom su otvorili Pesmu Evrovizije u Moskvi.</s>

<s>Godine 2011, osvojio je Gran pri na dečjem međunarodnom takmičenju Sound Kids.</s><s>Naredne godine je predstavljao Bugarsku na dečjem festivalu Novi talas, gde je zauzeo 7. mesto.</s><s>U oktobru iste godine, učestvovao je u dečjem televizijskom muzičkom projektu Школа музыки, gde je nastupio sa brojnim poznatim pevačima, kao što je Batihan Šukenov.</s><s>Tu je zauzeo treće mesto.</s>

<s>Godine 2014, učestvovao je u prvoj sezoni dečjeg muzičkog takmičenja Голос.</s><s>Дети, gde se plasirao u finale.</s><s>Mentor mu je tokom takmičenja bio ruski pevač Dima Bilan.</s><s>Godine 2015. učestvovao je u bugarskoj verziji X Factora, gde je zauzeo drugo mesto u finalu.</s>

<s>Godine 2016. sklopio je ugovor sa diskografskom kućom Virginia Records.</s><s>7. oktobra 2016. izdao je pesmu Не си за мен (Nisi za mene), koja je postala hit na bugarskim radio stanicama.</s><s>13. januara 2017. izdata je engleska verzija pesme pod nazivom You Got Me Girl.</s>

<s>13. marta 2017, zvanično je objavljeno da će Kristian predstavljati Bugarsku na Pesmi Evrovizije 2017. u Kijevu.</s><s>Žrebom je odlučeno da će nastupiti u drugom polufinalu gde će se predstaviti sa pesmom Beautiful Mess.</s><s>On je ujedno i najmlađi učesnik ovogodišnjeg takmičenja.</s><s>U finalu je zauzeo drugo mesto, osvojivši ukupno 615 poena.</s>

<s>Diskografija 
 Ready to Fly (2015) 
 Слушай дождь (2015) 
 Не си за мен (2016) 
 Вдигам Level (2016) 
 You Got Me Girl (2017) 
 Beautiful Mess (2017)
 The One - I Need You (2018)
 Burning Bridges (2018)</s>

<s>Vidi još 
 Bugarska na izboru za Pesmu Evrovizije 
 Pesma Evrovizije 2017.</s>

<s>Izvori</s>

<s>Spoljašnje veze</s>

<s>Ruski pjevači
Bugarski pjevači
Predstavnici Bugarske na Pjesmi Eurovizije
Biografije, Moskva</s>

